Beroepe App for iPhone - Free Download Beroepe for iPhone & iPad at AppPure
Apps » Education » Beroepe
Beroepe 2.0 Update
Potjiekos Recipes Food & Drink
500+ Afrikaans flitskaarte Education
My liggaam - afrikaans Education
20 Kinderrympies in Afrikaans Book
Spel Pret in Afrikaans Education
Wiskunde vir Beginners Education
My Inkleurboek Education
Soek 10 verskille Education
80 Professions - Kids Jigsaw Puzzle Education
Hansie en Grietjie Kinderstorie in Afrikaans Book
Getalle Trein - leer tel in afrikaans vir kleuters Education In die sop - Minette Brink
EN daar word ek toe mos die anderdag sommer twee keer uitgetrap.
Deur WILDVREEMDES, nogal.
Eers gebel op my selfoon (die vermetelheid) om vasgevat te word oor die wrede omgewing waarin ek durf werk en die harteloosheid waarmee ‘julle koerantmense’ woorde kies.
Net daarna op straat voorgekeer oor my goddelose lewensstyl en oorlat ek nie bewyse van lidmaatskap van ŉ spesifieke kerk kan lewer nie.
En weet ek dat ek reguit hel toe gaan omdat ek geskei is EN dat ek die kinders in sonde saamsleep?
O, ek is ŉ slegte, slegte mens.
Ek kan niemand meer in die oë kyk nie.
O, behoede my.
Want: Hoe durf ek so sinies ligsinnig wees oor myself, ander, die lewe?
Want: Hoe durf ek Sondae werk?
Daarom gaan ek nou bedank en myself in my huis toesluit met die hoop dat alle nare dinge sal weggaan en almal in Utopia sal voortleef.
Want wat die oog nie sien nie, kan die hart nie oor treur nie, nie waar nie?
As ek dit wel die dag buite moet waag om ŉ broodjie te gaan koop, sal ek nie die haweloses, die gestremdes, die bejaardes sonder pensioen, die mishandeldes, die dwelm- en drankverslaafdes of die korrupsie om my raaksien nie.
Ek sal ook vergeet van die derduisende sinkhuise net hier anderkant die bult waar honger elke dag oorverdowend geluidloos skree en glo dat vigs ŉ opgemaakte bangmaakstorie is wat net sekere mense opdoen omdat dit hul verdiende loon is.
Sal ook nie meer wonder of die 122 000 weeskinders in die land vanaand hulleself aan die slaap huil nie. Ook nie meer omgee of vroue in gegoede en krotbuurte deur hul mans half bewusteloos geslaan word nie.
Ek sal regtig vere voel vir kinders met kanker en ander oorerflike siektes wat dringend geld nodig het vir operasies en ander mediese sorg.
Ook my nie langer steur aan gestremde kinders se nuwe plaasstal wat met groot moeite opgerig is net om ŉ ekstra geldjie vir nuwe boeke en toerusting in te samel nie.
Tonnelvisie sal voortaan aan die orde van die dag wees met net die trein van positiewe denke se lig wat van vooraf aangerol kom.
Maar voor ek myself heeltemal van realiteit onttrek, net ŉ laaste paar selfsugtige versoeke.
Sal die twee persone wat my so blatant sleggesê het asseblief die grootheid van gees hê om my te vergewe vir my tekortkominge?
Want ek wil vra dat niemand ooit weer iets lees oor buitensporige tienerbedrywighede, skoolgeld, mediese onkoste, rolstoele, krukke, bloedoortappings, nekstutte, terapeutiese perdrylesse, fisioterapie sessies, insamelingsveldtogte, verlore gesinslede, tragiese velduitstappies, verlore wisseltrofees, stamseloorplantings, Dagbreekkonserte, vigsdonasies, vigskinders, weeskinders, verlore diere, mishandelde diere, dwelmslawe, drankrehabilitasie, onthoofde lyke, gru-motorongelukke, begrafnisse, selfmoorde, korrupsie, bedrog, diefstal, huisinbrake, motorsindikate, swak diens en lawaai in munisipale gebiede nie.
Laat ons van nou af net die goeie raaksien en vergeet van al die negatiewe ou invloede van die verlede.
Want as ons dit nie erken nie, kan dit nie bestaan nie.
Ag man, dis lekker in Utopia!
Net ŉ laaste vraag: het jou tiende net waarde in geldnote?